初春出逰
作者：陸游
朝代：宋

paragraphs: 春風初來滿刀州，江水照人如潑油。
犢車芳草南陌頭，家家傾貲事遨逰。
萬里橋西繫黄騮，爲君一登散花楼。
半年長齋廢觥籌，興來忽典千金裘。
小桃婀娜弄芳柔，紅蘭茁芽滿春洲。
壚邉女兒不解愁，鬭草纔罷還藏鈎。
可憐世人自拘囚，盎中乾坤舞蜉蝣。
百年苦短去日遒，問君安用萬户侯。